text: Smukke huse i Tønder får pris
  13 maj 2015 kl. 12.09
  Tre ejendomme i henholdsvis Møgeltønder, Løgumkloster og Ballum er blevet præmieret af Tønder Kommune.
  En gang om året uddeler kommunens Teknik- og Miljøudvalg bygningspræmier at anerkende den gode indsats for bygningskulturen.
  En af de præmierede bygninger er Klægager - eller Digegrevens gård. Den er opført i 1857 og består af et 4-længer som er opført i røde teglsten og med stråtag.
  Gården er renoveret og ombygget. I forbindelse med renoveringen er der nedrevet staldbygninger mv., så den gamle gård er blevet synlig og præsenterer sig smukt med sin beliggende på bakken ud mod det helt åbne landskab.
  I stuehuset er der indrettet bed- and breakfast. I nord- og østlængen er der møde- og forsamlingslokaler.
  Ombygningen er støttet økonomisk af Realdania og Bevaringsfonden for Ballum Østerende og Ballum oprettet af A.P. Møller-Fonden.
  Klægager er blevet et populært sted med en halv snes tusinde gæster om året til forskellige arrangementer. Stedet er et godt eksempel på, hvordan en landbrugsejendom i en kulturhistorisk bygning kan få en ny funktion og samtidig understøtte kulturmiljøet.
  Præmien er et messingskilt til huset og 5.000 kr.
  De to øvrige huse er Sønderbyvej 32, Møgeltønder, i kategorien kulturarv og Østergade 27, Løgumkloster, i kategorien nybyggeri/renovering
  
  Fakta om de præmierede bygninger
  Sønderbyvej 32, MøgeltønderPeter Poulsens gård er en velbevaret 3-længet ejendom i den gamle bydelSønderbyen. Gården er bygget i 1805 og senere udbygget.Gården ligger på en forhøjning og er bygget af store egnstypiskemursten, og huset har stråtag.Gården er fredet.Den meget velholdte gård er renoveret med tidstypiske materialer og eren fin repræsentant for sin byggestil. Den er et godt eksempel på enegnstypisk gård, som har bevaret sit udseende og er med til at fastholdehistorien og selve kulturarven i Sønderbyen.Østergade 27, LøgumklosterBygningen er lille længehus opført i 1800 - et af de ældre huse iLøgumkloster.Gennem flere år er huset blevet renoveret, så det i dag har fået tegltag ogstår med hvidkalkede facader. Bygningen har bevaret lugen og de småvinduer i gavlen. Man kan stadig fornemme, at der har været landbrug påejendommen, selv om den har ligget inde i byen.Renoveringen er sket nænsomt og med respekt for husets arkitektur ogden lokale byggetradition. Det er et godt eksempel på en renovering,hvor husets udseende og udtryk er bevaret.
  
  